  Туспуктэм: vk.com (Василий Морозов) Наталия Сильвестрова 0+ 2-тӥ толсуре Ижкарысь Суредан устолыкъя элькун музейын Василий Морозовлэн ужъёсыныз «Биография души» адӟытон усьтӥськоз. Со тодмо удмурт суредасьлэн 65 арес тырмонэзы тупатэмын. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Адӟытонэ авторлэн 1980-2000 аръёсы кылдытэм 70-лэсь трос ужъёсыз пыризы. Василий Морозов ӟуч реализм ӧръя суреда. Солэн ужъёсыз сайкытлыко, капчи пушсузьето луэменызы, чыры-пыры люкетъёсты возьматэменызы висъясько. Автор ужъёссэ ӵемысь кырын быдэсъя, озьы со буёлъёслэсь узырлыксэс, соослэсь шунды шорын воштӥськемзэс ӟеч возьматэ. Василий Морозов котыр ласянь усто суредась луэ. Со буёлэн суредъёс но кылдытэ, книга графикаен выре. Но суредасьлэн зэмос быгатонлыкез черкъёсын фреска амалэн суредан но бросъёс лэсьтон луиз. Адӟтон 14-тӥ толшорозь ужалоз. Пыронэз дунын. Билет Пушкинской картаен басьтыны луэ.  Тодэ вайытом, тулыспалозь Ижкарын Пабло Пикассолэн ужъёсыныз адӟытон ужалоз. Тегъёс: суредасьёс Суреданустолыкъямузей адӟытон Ижкар Удмуртия  